Fis-26 ta' Frar il-Kunsill Affarijiet Barranin adotta konklużjonijiet dwar il- fid-dawl tal-iżviluppi politiċi preokkupanti u d-deterjorament kontinwu tad-demokrazija, ir-rispett tad-drittijiet tal-bniedem u l-istat tad-dritt. Fil-konklużjonijiet tiegħu, il-Kunsill ħeġġeġ bil-qawwa lill-gvern tal-Kambodja biex jieqaf juża l-ġudikatura bħala għodda politika biex jagħti fastidju u jintimida l-avversarji politiċi, is-soċjetà ċivili, l-attivisti tad-drittijiet tal-ħaddiema u d-difensuri tad-drittijiet tal-bniedem. Il-Kunsill jinnota bi tħassib serju l-arrest tal-mexxej tal-oppożizzjoni Kem Sokha fit-3 ta' Settembru 2017 u jtenni t-talbiet tiegħu biex dan jiġi rilaxxat immedjatament. Huwa jesprimi wkoll it-tħassib serju tiegħu dwar l-għeluq jew is-sospensjoni ta' diversi NGOs u mezzi tax-xandir, kif ukoll ix-xoljiment furzat tal-partit ewlieni tal-oppożizzjoni, il-Partit tas-Salvataġġ Nazzjonali tal-Kambodja (CNRP) fis-16 ta' Novembru 2017 u jappella lill-Kambodja biex treġġa' lura x-xoljiment b'mod rapidu. Minħabba dawn l-iżviluppi reċenti, il-Kunsill jisħaq li huwa jista' jikkunsidra miżuri speċifiċi mmirati jekk is-sitwazzjoni ma titjiebx. Aqra t-test sħiħ tal-konklużjonijiet tal-Kunsill dwar il-Kambodja Id-delegazzjoni tal-UE għall-Kambodja Ara l-paġna tal-laqgħa